sagorsarker/bangla-wikipedia huggingface dataset:
রোহিত সুচান্তি

রোহিত সুচান্তি (জন্ম: ৬ এপ্রিল ১৯৯৬) হলেন একজন ভারতীয় টেলিভিশন অভিনেতা। তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে এবং সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় রতন মান সিং চরিত্রে অভিনয় করেছেন।
এমটিভি ইন্ডিয়ায় সম্প্রচারিত টেলিভিশন ধারাবাহিক ওয়ারিয়র হাইয়ে একটি ছোট চরিত্রে অভিনয়ের মাধ্যমে রোহিত অভিনয় জগতে পদার্পণ করেন। অতঃপর তিনি টেলিভিশনে বেশ কয়েকটি ধারাবাহিকে পার্শ্ব চরিত্রে অভিনয় করেছেন। ২০১৬ সালে, বক্স ক্রিকেট লীগে একজন অল-রাউন্ডার হিসেবে রাউডি বেঙ্গালুরু দলে খেলেছেন। ২০১৭ সালের শুরুতে, তিনি স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়ায় রামকুমার মোদীর চরিত্রে অভিনয় করেছেন। অতঃপর তিনি [[আল্ট বালাজী]]র ওয়েব সিরিজ ক্লাস অফ ২০১৭-এ জয় চরিত্রে অভিনয় করেছেন। ২০১৭ সালের সেপ্টেম্বর মাসের শেষের দিকে, তিনি রতন মান সিং চরিত্রে অভিনয় করার মাধ্যমে সনি এন্টারটেইনমেন্ট টেলিভিশনে সম্প্রচারিত রিশতা লিখেঙ্গে হাম নয়ায় অন্তর্ভুক্ত হন, যে চরিত্রটিতে পূর্বে পেহরেদার পিয়া কি ধারাবাহিকে শিশুশিল্পী আফফান খান অভিনয় করেছেন।
মিরপুর গার্লস আইডিয়াল ল্যাবরেটরি ইনস্টিটিউট

মিরপুর গার্লস আইডিয়াল ল্যাবরেটরি ইনস্টিটিউট মিরপুর ঢাকা বাংলাদেশের একটি বেসরকারি কলেজ । এই কলেজটি "আইডিয়াল গার্লস কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি অন্যতম কলেজের স্বীকৃতি পেয়েছে।
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য যতেষ্ট ল্যাব রয়েছে।
মিরপুর ১০ নম্বর থেকে ১৪ নম্বরের দিকে যাওয়ার রাস্তায় বাঁ পাশেই মিরপুর গার্লস আইডিয়াল ল্যাবরেটরি ইনস্টিটিউট।
চেতনা পাণ্ডে

চেতনা পাণ্ডে হলেন একজন ভারতীয় চলচ্চিত্র এবং টেলিভিশন অভিনেত্রী।
চেতনা এমটিভি ইন্ডিয়ায় সম্প্রচারিত ধারাবাহিক এমটিভি ফানাহে অভিনয় করেছেন, একই সাথে তিনি বেশ কয়েকটি চিত্রসঙ্গীতেও উপস্থিতি হয়েছে। অতঃপর ২০১৫ সালে, তিনি রোহিত শেট্টির পরিচালিত চলচ্চিত্র দিলওয়ালেতে অভিনয় করেছেন, যেখানে তিনি সিধুর (বরুন শর্মা) বান্ধবী জ্যানির চরিত্রে অভিনয় করেছেন।
মাহি বি চৌধুরী

মাহি বদরুদ্দোজা চৌধুরী (জন্ম: ১৩ মার্চ ১৯৭০) যিনি মাহি বি চৌধুরী নামে অধিক পরিচিত। একজন বাংলাদেশী রাজনীতিবিদ ও সংসদ সদস্য। তিনি বর্তমানে বিকল্পধারা বাংলাদেশ দলের যুগ্ম মহাসচিব। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর সন্তান।
মাহি বি চৌধুরী ৩ মার্চ ১৯৭০ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্মগ্রহণ করেন। যুক্তরাস্ট্রের ক্যালিফোর্নিয়ার সান্তা ক্লারা বিশ্ববিদ্যালয় থেকে রাষ্ট্রবিজ্ঞানে স্নাতক সম্পন্ন করেন।
তার পিতা বাংলাদেশের ১৪তম রাষ্ট্রপতি একিউএম বদরুদ্দোজা চৌধুরী ও মাতা হাসিনা ওয়ার্দা চৌধুরী। পিতামহ কফিল উদ্দিন চৌধুরী পূর্ব পাকিস্তানের যুক্তফ্রন্ট সরকারের মন্ত্রী এবং পাকিস্তানের প্রাদেশিক ও জাতীয় পরিষদের সদস্য ছিলেন।
মাহি ১৯৯২ সালের আগস্ট মাসে বাংলাদেশ জাতীয়তাবাদী দল (বিএনপি) তে যোগদান করেন। ২০০২ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সীগঞ্জ-১ আসন খালি হয়ে যায়, পরবর্তিতে উপ-নির্বাচনে অংশ নিয়ে মাহি বি চৌধুরী প্রথম বারের মত সংসদ সদস্য নির্বাচিত হন।
২০০২ সালের ২১ জুন, সম্ভাব্য অভিশংসনের সম্মুখীন হওয়ায় মাহির বাবা রাষ্ট্রপতির পদ থেকে পদত্যাগ করেন। পরবর্তীকালে ২০০৪ সালের ১০ মার্চ বিএনপি থেকে তিনি পদত্যাগ করেন। পরবর্তীতে মাহি ২০০৪ সালের ১০ মার্চ বিএনপি থেকে পদত্যাগ করেন। তারপর তিনি বিকল্পধারা বাংলাদেশে যোগ দেন – একটি রাজনৈতিক দল যা তার বাবা প্রতিষ্ঠা করেন। তার পদত্যাগের ফলে মুন্সীগঞ্জ-১ সংসদীয় আসনটি খালি হয়ে যায় ও ৬ জুন ২০০৪ তারিখে পুনর্নিবাচন অনুষ্ঠিত হয়। চৌধুরী একই আসনের নির্বাচনে বিডিবি দলের সদস্য হিসাবে প্রতিদ্বন্দ্বিতা করেন এবং বিএনপি প্রার্থী মমিন আলীকে পরাজিত করে নির্বাচনে জয়ী হন।
মাহি ২০১৮ সালের সাধারণ নির্বাচনে পুনরায় বিকল্প ধারা থেকে মুন্সীগঞ্জ-১ আসন হতে মোয়াজ্জেম হোসেনকে পরাজিত করে সাংসদ নির্বাচিত হন।
২০১৮ সালের নির্বাচনে তার বাবা বি চৌধুরীর নেতৃত্বে বি.এন.পি, জাসদ(রব), নাগরিক ঐক্য, কৃষক শ্রমিক জনতা লীগ, ও গণফোরামকে সাথে নিয়ে যুক্তফ্রন্ট গঠন করেন। পরবর্তীতে মাহি তরুণ প্রজন্মের নিকট প্ল্যান বি উপস্থাপন করেন। যুক্তফ্রন্টের মধ্যে এসময় ভুল বুঝাবুঝির সৃষ্টি হয়। মাহি জামায়াতের সাথে একত্রে নির্বাচনে যেতে নারাজ হলে আভ্যন্তরিক সমস্যায় বিকল্পধারাকে ঐক্য থেকে বাদ দেয়া হয়। মুক্তিযুদ্ধের চেতনা নিয়ে প্রশ্ন উঠায় বিকল্পধারা বাংলাদেশ আওয়ামীলীগের সাথে জোটবদ্ধভাবে নির্বাচন করে এবং বিকল্পধারা ২০১৮ সালের নির্বাচনে ৩টি আসন লাভ করে।
১০ ডিসেম্বর ২০২৩ ইসিতে আপিল শুনানিতে দ্বাদশ জাতীয় সংসদ নির্বাচন ২০২৪ এর প্রার্থীতা ফিরে পেলেও তিনি নির্বাচনে পরাজিত হন।
১৩ মার্চ ২০২৪ তার ৫৪তম জন্মদিন উদযাপন উপলক্ষে ফেসবুক লাইভে তিনি জানান যে, রাজনীতি ছেড়ে তিনি রকস্টার হতে চান।
সরকারি বেগম রোকেয়া কলেজ

সরকারি বেগম রোকেয়া কলেজ, রংপুর বাংলাদেশের রংপুর শহরের পূর্ব শালবনে অবস্থিত একটি সরকারি মহাবিদ্যালয়। যা "বেগম রোকেয়া মহিলা কলেজ" নামেও পরিচিত। বর্তমানে এখানে উচ্চমাধ্যমিক, স্নাতক (পাস), স্নাতক (সম্মান) এবং স্নাতকোত্তর কোর্স চালু আছে। প্রতিষ্ঠানের সব আসন নারীদের জন্য সংরক্ষিত।
১৯৬৩ সালে ২৭ ফেব্রুয়ারি রংপুর অঞ্চলে নারী শিক্ষা বিস্তারের উদ্দেশ্যে প্রতিষ্ঠা করা হয়। পরিচালনা কমিটির সভায় কলেজটির নাম বেগম রোকেয়া কলেজ পাশ করা হয়। কলেজটি ৩.৬৬ একর জমির উপর স্থাপিত। এই জমিটি বরদা সুন্দরী নামক জমিদারের পরিত্যক্ত সম্পত্তি ছিল। ১৯৬৩ সালে বে-সরকারি ভাবে ডিগ্রী (পাস) এবং উচ্চ মাধ্যমিক কোর্সের বিজ্ঞান এবং মানবিক শাখা নিয়ে কলেজটির যাত্রা শুরু হয়। পরবর্তী সময়ে ১৯৭৯ সালের ৭ই মে কলেজটি সরকারিকরণের পর ১৯৮৫ সালে রাজশাহী বিশ্ববিদ্যালয় কর্তৃক ৬ টি মানবিক বিষয়ে (বাংলা, ইংরেজি, অর্থনীতি, দর্শন, রাষ্ট্রবিজ্ঞান এবং ইসলামের ইতিহাস এবং সংস্কৃতি) অনার্স পাঠদানের মঞ্জুরী প্রাপ্ত হয় এবং ১৯৯৫ সালে উক্ত ৬ টি বিষয়ে জাতীয় বিশ্ববিদ্যালয় কর্তৃক মাস্টার্স শেষ পর্ব কোর্স চালুর অনুমতি পায়।
একাদশ শ্রেণীতে ভর্তির প্রক্রিয়া সাধারণত অনলাইনের মাধ্যমে পরিচালিত হয় এবং শিক্ষা মন্ত্রণালয় ও মাধ্যমিক ও উচ্চ মাধ্যমিক শিক্ষা বোর্ডের অধীনে পরিচালিত হয়। মাধ্যমিক পরীক্ষার ফলাফল প্রকাশিত হওয়ার পর আই.ই.আই.এম.এস. ওয়েবসাইটে নির্দিষ্ট সময়ের মধ্যে শিক্ষার্থীদের আবেদন করতে হয়। আবেদন ফি পরিশোধের পর শিক্ষার্থীরা তাদের পছন্দ অনুযায়ী কলেজ বাছাই করতে পারে। মেধাতালিকা প্রকাশের পর নির্বাচিত শিক্ষার্থীরা নির্দিষ্ট সময়ের মধ্যে ভর্তি নিশ্চিত করতে হয় এবং ভর্তি ফি ও প্রয়োজনীয় কাগজপত্র জমা দিতে হয়। প্রয়োজনীয় কাগজপত্রের মধ্যে মাধ্যমিক পরীক্ষার নম্বরপত্র, জন্মনিবন্ধন সনদ, অভিভাবকের পরিচয়পত্র এবং পাসপোর্ট সাইজের ছবি অন্তর্ভুক্ত থাকে।
জাতীয় বিশ্ববিদ্যালয়ের অধীনে অনার্স প্রোগ্রামে ভর্তি হতে হলে শিক্ষার্থীদের nu.ac.bd/admissions ওয়েবসাইটে অনলাইন আবেদন করতে হয়, যেখানে এসএসসি ও এইচএসসি পরীক্ষার তথ্য প্রদান করতে হয়। উচ্চমাধ্যমিক পরীক্ষার ফলাফল প্রকাশের পর নির্দিষ্ট সময়ের মধ্যে আবেদন প্রক্রিয়া শুরু হয় এবং শিক্ষার্থীদের আবেদন ফি প্রদান করতে হয়, যা মোবাইল ব্যাংকিং বা ব্যাংকের মাধ্যমে পরিশোধ করা যায়। আবেদন প্রক্রিয়া শেষে জাতীয় বিশ্ববিদ্যালয় কর্তৃপক্ষ মেধাতালিকা প্রকাশ করে, যার মাধ্যমে নির্বাচিত শিক্ষার্থীরা ভর্তির সুযোগ পান। ভর্তি নিশ্চিত করার জন্য শিক্ষার্থীদের নির্দিষ্ট সময়ের মধ্যে ফি পরিশোধ করতে হয় এবং এসএসসি ও এইচএসসি সনদপত্র, জন্মনিবন্ধন সনদ, পাসপোর্ট সাইজের ছবি ইত্যাদি প্রয়োজনীয় কাগজপত্র জমা দিতে হয়।
উচ্চ মাধ্যমিক স্তরে একাদশ শ্রেণীতে আসন সংখ্যা: বিজ্ঞান ৪০০, মানবিক ৪৬০, ব্যবসায় শিক্ষা ১৫০।
২০০৯ থেকে ২০২৪ সালের মধ্যে মোট ১১,৮২০ শিক্ষার্থী এইচএসসি পরীক্ষায় অংশ নিয়েছে। এর মধ্যে ১০,০৯৯ জন পাস করেছে এবং ১,৭২১ জন অকৃতকার্য হয়েছে। এছাড়া, ১,৫১৬ জন শিক্ষার্থী A+ অর্জন করেছে এবং গড় পাসের হার দাঁড়িয়েছে ৮৫.৪৪%।
২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেয়।
মইনুল হোসেন

ব্যারিস্টার মইনুল হোসেন (৩১ জানুয়ারি ১৯৪০ – ৯ ডিসেম্বর ২০২৩) ছিলেন একজন বাংলাদেশী আইনজীবী এবং তত্ত্ববধায়ক সরকারের সাবেক উপদেষ্টা। তিনি ২০০৭ সালে গঠিত ড. ফখরুদ্দীন আহমদের নেতৃত্বে গঠিত তত্ত্ববধায়ক সরকারের উপদেষ্টা হিসেবে তথ্য, আইন, বিচার ও সংসদ বিষয়ক মন্ত্রণালয়, গৃহায়ণ ও গণপূর্ত এবং ভূমি মন্ত্রণালয় এর দায়ীত্ব পালন করেন।
মইনুল হোসেন ১৯৪০ সালের ৩১ জানুয়ারিতে জন্মগ্রহণ করেন। বিখ্যাত সাংবাদিক তোফাজ্জল হোসেন মানিক মিয়া তার পিতা এবং মাজেদা বেগম তার মাতা। ঢাকার নবাবপুর সরকারি উচ্চবিদ্যালয় থেকে তিনি ম্যাট্রিক পাশ করেন। তিনি ১৯৬১ সালে তিনি রাষ্ট্রবিজ্ঞান বিষয় নিয়ে ঢাকা বিশ্ববিদ্যালয় থেকে স্নাতক সম্পন্ন করেন। তারপরে মিডল টেম্পল থেকে আইন বিষয়ক উচ্চশিক্ষা লাভ করেন। ১৯৬৫ সালে ব্যারিস্টার-অ্যাট-ল ডিগ্রি অর্জন করেন এবং একই বছর ডিসেম্বরে ঢাকা হাইকোর্টে আইন ব্যবসা শুরু করেন।
১৯৬৯ সালে বাবার মৃত্যুর পর দৈনিক ইত্তেফাক সম্পাদনার দায়িত্ব পালন করেন। ১৯৭৩ সালে তিনি দৈনিক ইত্তেফাকের সম্পাদকমণ্ডলীর সভাপতি হন।
মইনুল হোসেন ১৯৭৩ সালে তৎকালীন বাকেরগঞ্জ-১৭ আসন থেকে আওয়ামী লীগের মনোনয়ন নিয়ে সংসদ সদস্য মনোনীত হন।
তৎকালীন রাষ্ট্রপতি শেখ মুজিবুর রহমান ১৯৭৫ সালে সংবিধানের চতুর্থ সংশোধনের মাধ্যমে বাংলাদেশে একদলীয় শাসন ব্যবস্থা বাকশালের প্রচলন করলে তিনি সংসদ সদস্য পদ থেকে স্বেচ্ছায় পদত্যাগ করেন। 
শেখ মুজিবুর রহমানের মৃত্যর পরে তিনি খন্দকার মোশতাক আহমেদের পরিচালিত দল ডেমোক্র্যাটিক লীগে যোগ দেন এবং ৩ নভেম্বর মোশতাক সরকারের পতন পর্যন্ত তিনি ডেমোক্র্যাটিক লীগেই ছিলেন।
বাংলাদেশের সংবাদ মালিকদের সংগঠন বাংলাদেশ সংবাদপত্র পরিষদ এর সভাপতি হিসেবে তিনি দায়িত্ব পালন করেন। তিনি সুপ্রিমকোর্ট বার এসোসিয়েশনের সভাপতি হিসেবে ২০০০-২০০১ মেয়াদে নির্বাচিত হন।
তিনি দ্য নিউ নেশন ইংরেজি পত্রিকার প্রকাশক।
মইনুল হোসেন ২০০৭ সালের ১৪ জানুয়ারি বহুল আলোচিত বাংলাদেশের তত্ত্বাবধায়ক সরকারের তথ্য, আইন, বিচার ও সংসদ বিষয়ক মন্ত্রণালয়, গৃহায়ণ ও গণপূর্ত এবং ভূমি মন্ত্রণালয় এর উপদেষ্টা হিসেবে দায়িত্ব গ্রহণ করেন। ২০০৮ সালের ৮ জানুয়ারী তাকে বাংলাদেশের তত্ত্বাবধায়ক সরকার থেকে পদত্যাগ করতে বাধ্য করা হয়।
২০১৮ সালের ১৬ অক্টোবর মধ্যরাতে বেসরকারি টেলিভিশন একাত্তর জার্নাল টক শোতে দৈনিক আমাদের নতুন সময়ের ভারপ্রাপ্ত সম্পাদক মাসুদা ভাট্টি লাইভে যুক্ত হওয়া ব্যারিস্টার মইনুল হোসেনকে প্রশ্ন করেন- ‘সামাজিক যোগাযোগমাধ্যমে একটি আলোচনা চলছে, আপনি সদ্য গঠিত জাতীয় ঐক্যফ্রন্টে এসে জামায়াতের প্রতিনিধিত্ব করছেন কি না?’ মইনুল হোসেন এ প্রশ্নের জবাবে একপর্যায়ে মাসুদা ভাট্টিকে ‘চরিত্রহীন’ বলে মন্তব্য করেন। এ নিয়ে সামাজিক যোগাযোগ মাধ্যমে সমালোচনার শিকার হন। এর পরিপ্রেক্ষিতে সারাদেশে মানহানির মামলা হয় এবং হোসেনের বিরুদ্ধে আদালত গ্রেপ্তারি পরোয়ানা জারি করে। ২০১৮ সালের ২২ অক্টোবর রাত পৌনে ১০টার দিকে রাজধানীর উত্তরায় জাতীয় সমাজতান্ত্রিক দলের (জেএসডি) সভাপতি আ স ম আবদুর রবের বাসা থেকে মইনুল হোসেনকে গ্রেফতার করা হয়। তিন মাসের বেশি সময় কারাগারে থাকার পর ২০১৯ সালের ২৭ জানুয়ারি জামিনে মুক্তি দেয়া হয়। সর্বশেষ তাকে ৩ সেপ্টেম্বর ২০১৯ তারিখে উচ্চ আদালতের নির্দেশে তাকে পুনরায় কারাগারে পাঠানো হয়। 
২০২৩ সালের ৯ ডিসেম্বর সন্ধ্যা ৬টায় রাজধানীর এভারকেয়ার হাসপাতালে চিকিৎসাধীন অবস্থায় তিনি মারা যান। আজিমপুর কবরস্থানে তার দাফন সম্পন্ন হয়।
হাজীপুর ইউনিয়ন, বেগমগঞ্জ

হাজীপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার পূর্বাংশে হাজীপুর ইউনিয়নের অবস্থান। এ ইউনিয়নের উত্তরে দুর্গাপুর ইউনিয়ন, পশ্চিমে চৌমুহনী পৌরসভা, দক্ষিণে শরীফপুর ইউনিয়ন, পূর্বে কাদিরপুর ইউনিয়ন এবং উত্তর-পূর্বে রসুলপুর ইউনিয়ন অবস্থিত।
হাজীপুর ইউনিয়ন বেগমগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
শরীফপুর ইউনিয়ন, বেগমগঞ্জ

শরীফপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
শরীফপুর ইউনিয়নের আয়তন ১৪.৮৪ বর্গ কিলোমিটার। 
২০১১ সালের আদমশুমারি অনুযায়ী শরীফপুর ইউনিয়নের জনসংখ্যা ২৬,০৮৩ জন। 
বেগমগঞ্জ উপজেলার দক্ষিণ-পূর্বাংশে শরীফপুর ইউনিয়নের অবস্থান। এ ইউনিয়নের পশ্চিমে একলাশপুর ইউনিয়ন, উত্তরে চৌমুহনী পৌরসভা ও হাজীপুর ইউনিয়ন, পূর্বে কাদিরপুর ইউনিয়ন এবং দক্ষিণে নোয়াখালী সদর উপজেলার নিয়াজপুর ইউনিয়ন অবস্থিত।
শরীফপুর ইউনিয়ন বেগমগঞ্জ উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী শরীফপুর ইউনিয়নের স্বাক্ষরতার হার ৫৪.০%। এ ইউনিয়নে ২টি মাধ্যমিক বিদ্যালয়, ৪টি মাদরাসা এবং ৯টি সরকারি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
নোয়াখালী জেলা শহরের মাইজদী বাজার হতে সিএনজি, অটোরিক্সা অথবা রিক্সা যোগে শরীফপুর ইউনিয়নে যাওয়া যায়।
কাদিরপুর ইউনিয়ন, বেগমগঞ্জ

কাদিরপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
বেগমগঞ্জ উপজেলার দক্ষিণ-পূর্বাংশে কাদিরপুর ইউনিয়নের অবস্থান। এ ইউনিয়নের পশ্চিমে শরীফপুর ইউনিয়ন ও হাজীপুর ইউনিয়ন, উত্তরে ও উত্তর-পূর্বে রসুলপুর ইউনিয়ন, দক্ষিণ-পূর্বে সেনবাগ উপজেলার নবীপুর ইউনিয়ন এবং দক্ষিণে কবিরহাট উপজেলার নরোত্তমপুর ইউনিয়ন অবস্থিত।
কাদিরপুর ইউনিয়ন বেগমগঞ্জ উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
খাইবার পাখতুনখোয়ার মুখ্যমন্ত্রী

খাইবার পাখতুনখোয়ার মুখ্যমন্ত্রী (CM-KP) খাইবার পাখতুনখোয়ার সরকারের প্রধান। মুখ্যমন্ত্রী প্রাদেশিক সরকারের আইন-প্রণয়নকর শাখার নেতৃত্ব দেন।
খাইবার পাখতুখোয়ার প্রাদেশিক পরিষদ দ্বারা খাইবার পাখতুনখোয়ার মুখ্যমন্ত্রী ও প্রাদেশিক সরকারের প্রধান হিসেবে প্রদেশের সেবা করতে নির্বাচিত হয়। বর্তমান মুখ্যমন্ত্রী মাহমুদ খান।
অ্যানা বার্নস

অ্যানা বার্নস (জন্ম: ১৯৬২) নর্দান আয়ারল্যান্ডের একজন ম্যান বুকার বিজেতা লেখিকা।
অ্যানা বার্নস আয়ারল্যান্ডের বেলফাস্টে ১৯৬২ সালে জন্মগ্রহণ করেন। তিনি সেন্ট জিমা'স হাই স্কুলে যেতেন। ১৯৮৭ সালে তিনি লন্ডনে চলে আসেন। ২০১৪ সাল থেকে তিনি পূর্ব সাসেক্সে বসবাস করছেন।
তাঁর রচিত প্রথম উপন্যাসের নাম "নো বোনস", যা নর্দান আয়ারল্যান্ডের সংঘাতের মধ্যে বেড়ে ওঠা এক মেয়ের গল্প। "নো বোনস"-কে একটি গুরুত্বপূর্ণ সাহিত্যকর্ম হিসেবে বিবেচনা করা হয় এবং বেলফাস্টের লোকের ব্যবহৃত ভাষার জন্য একে জেমস জয়িসের "ডাবলিনারস"-এর সাথে তুলনা করা হয়। "নো বোনস" রয়্যাল সোসাইটি অব লিটারেচার কর্তৃক যুক্তরাজ্য ও আয়ারল্যান্ডের বর্ষসেরা উপন্যাস হিসেবে ২০০১ উইনিফ্রেড হল্টবাই মেমোরিয়াল প্রাইজ অর্জন করে।
২০১৮ সালে বার্নস তাঁর উপন্যাস "মিল্কম্যান"-এর জন্য নর্দান আয়ারল্যান্ডের প্রথম লেখিকা হিসেবে ম্যান বুকার পুরস্কার অর্জন করেন। গ্রেউল্ফ প্রেস ঘোষণা দিয়েছে যে, তারা ২০১৮ সালের ১১ ডিসেম্বর "মিল্কম্যান" যুক্তরাষ্ট্রে প্রকাশ করবে। "মিল্কম্যান" একটি পরীক্ষামূলক উপন্যাস যেখানে বক্তা হলেন নামহীন একজন ১৮ বছর বয়সী তরুণী, যে “মিডল সিস্টার” নামে পরিচিত।
ওভার দ্য লিমিট

ওভার দ্য লিমিট হলো পেশাদারি কুস্তির একটি পে-পার-ভিউ ইভেন্ট। যেটি ডাব্লিউডাব্লিউই কর্তৃক আয়োজিত হয়ে থাকে। ২০১০ সালে জাজমেন্ট ডে এর স্থলে ওভার দ্য লিমিট পিপিভি প্রথম অনুষ্ঠিত হয়। ২০১৩ সালে ওভার দ্য লিমিট অক্টোবরে হওয়ার কথা থাকলেও তার জায়গায় ব্যাটেলগ্রাউন্ড পিপিভি অনুষ্ঠিত হয়। ২০১২ সালে ছিল এই পিপিভির শেষ ইভেন্ট। ওভার দ্য লিমিট পিপিভির ইতিহাসে সবগুলো ইভেন্টে মেইন ইভেন্ট করেছিলেন জন সিনা।
২০১০ সালে ডাব্লিউডাব্লিউই তাদের মে মাসের প্রতি-দর্শনে-পরিশোধমূলক অনুষ্ঠান জাজমেন্ট ডে কে সরিয়ে ওভার দ্য লিমিট নামে নতুন ইভেন্ট আয়োজন করে। প্রথম অনুষ্ঠানটি মে ২৩, ২০১০ সালে ডেট্রয়েট, মিশিগান এর জো লুইস এরেনায় অনুষ্ঠিত হয়। ওভার দ্য লিমিট ছিল একটি স্বল্পমেয়াদী ইভেন্ট। ২০১২ সালে এর সর্বশেষ ইভেন্ট অনুষ্ঠিত হয়। ২০১৩ সালের অক্টোবরে এই ইভেন্টটি আয়োজন করার কথা ছিল কিন্তু তা বাতিল করে এর বদলে ব্যাটেলগ্রাউন্ড অনুষ্ঠিত হয়। "ওভার দ্য লিমিট" নামটি হার্ডকোর ভিত্তিক রেসলিং প্রসঙ্গ করে রাখা হয়েছে। কারন প্রত্যেক বছরের মেইন ইভেন্টে একটি হার্ডকোর ম্যাচ অনুষ্ঠিত হয়েছে। ২০১০ এবং ২০১১ সালে "আই কুইট" ম্যাচ এবং ২০১২ সালে নো ডিস্কোয়ালিফিকেশন ম্যাচ
ওভার দ্য লিমিট ডাব্লিউডাব্লিউই'র প্রথম ব্র‍্যান্ড সম্প্রসারণের সময় পরিচয় করানো হয়। যেখানে রোস্টার দুইভাগে ভাগ হয়ে নির্দিষ্ট ব্র‍্যান্ডের জন্য কুস্তি করে৷ ২০১১ এবং ২০১২ এর ইভেন্টে র এবং স্ম্যাকডাউন এর কুস্তিগীররা লড়াই করেছে৷ প্রথম ব্র‍্যান্ড সম্প্রসারণ আগস্ট ২০১১ সালে শেষ হয়।
সুনামগঞ্জ মেডিকেল কলেজ

সুনামগঞ্জ মেডিকেল কলেজ হলো বাংলাদেশের সুনামগঞ্জ জেলা অবস্থিত একটি সরকারি মেডিকেল কলেজ। কলেজটি ২০২০-২১ শিক্ষাবর্ষের ৫০ জন ছাত্রছাত্রী নিয়ে এর পাঠদান কার্যক্রম শুরু হয়।
সুনামগঞ্জ-সিলেট সড়কের পশ্চিমপাশে ও সুরমা নদীর পূর্ব তীরে (সড়ক ও নদীর মধ্যবর্তী জমিতে) সুনামগঞ্জ সদরের মদনপুর এলাকায় বঙ্গবন্ধু মেডিকেল কলেজ ও হাসপাতাল নির্মাণ করা হচ্ছে। বর্তমানে অস্থায়ী ক্যাম্পাস শান্তিগঞ্জ(পূর্বনাম, দক্ষিণ সুনামগঞ্জ) উপজেলা স্বাস্থ্য কমপ্লেক্স, সুনামগঞ্জের হাসপাতাল ভবনে একাডেমিক কার্যক্রম পরিচালিত হচ্ছে।
হাওর এলাকার মানুষের স্বাস্থ্যসেবা নিশ্চিত করতে বাংলাদেশ সরকার এই মেডিকেল কলেজ হাসপাতাল নির্মিত করে। সুনামগঞ্জ মেডিকেল কলেজ ও হাসপাতাল’ নামে একনেক সভায় ১ হাজার ১০৭ কোটি ৮৮ লক্ষ ৯৮ হাজার টাকার এই প্রকল্পের অনুমোদন দেন তৎকালীন প্রধানমন্ত্রী শেখ হাসিনা। ২০২০-২১ সালের এমবিবিএস ভর্তি পরীক্ষায় উত্তীর্ণ ৫০ জন শিক্ষার্থী এ মেডিকেল কলেজে ভর্তির সুযোগ পাচ্ছে। নব-নির্মিত দক্ষিণ সুনামগঞ্জ উপজেলা স্বাস্থ্য কমপ্লেক্সে প্রাথমিক এ মেডিকেল কলেজের শিক্ষার্থীদের পাঠদান পরিচালিত হবে। ২০২৪ সালে এই কলেজের নাম পরিবর্তন করে সুনামগঞ্জ মেডিকেল কলেজ করা হয়।
অস্থায়ী ভিত্তিতে নব-নির্মিত দক্ষিণ সুনামগঞ্জ উপজেলা স্বাস্থ্য কমপ্লেক্সে প্রাথমিক এ মেডিকেল কলেজের শিক্ষার্থীদের পাঠদান পরিচালিত হবে। পরবতীর্তে সদর উপজেলার মদনপুর এলাকায় নির্মাণাধীন স্থায়ী ক্যাম্পাসে শিক্ষা কার্যক্রম চলবে।
সুনামগঞ্জ মেডিকেল কলেজ ও হাসপাতালের মোট ২৯টি আধুনিক ভবন নির্মাণ করা হচ্ছে। এর ভেতরে থাকবে খেলার মাঠ ও পুকুর। ভবনগুলোর মধ্যে বেইজমেন্টসহ ৮তলা বিশিষ্ট একটি হাসপাতাল ভবন, ৯তলা বিশিষ্ট একটি একাডেমিক ভবন, একটি ৮তলা হোস্টেল ভবন নির্মাণ করা হবে। এছাড়া, ৬তলা ভিতের ৬তলা ইন্টার্নি ডক্টরস ভবন নির্মাণ করা হবে ১টি। ১০ তলা ভিতবিশিষ্ট ১০ তলা সিঙ্গেল ডক্টরস একোমোডেশন ভবন নির্মাণ করা হবে ১টি। ৬তলা ভিতবিশিষ্ট ৬তলা স্টাফ নার্স ডরমিটরি ভবন নির্মাণ করা হবে ১টি। ৬তলা ভিতের ৬ তলা স্টাফ ডরমিটরি ভবন নির্মাণ করা হবে ১টি। ৬তলা ভিতবিশিষ্ট ৬তলা নার্সিং কলেজ একাডেমিক ভবন নির্মাণ করা হবে ১টি। ৮তলা ভিতবিশিষ্ট ৮তলা স্টুডেন্ট নার্স হোস্টেল ভবন নির্মাণ করা হবে ১টি। ২তলা ভিতবিশিষ্ট ২তলা টিচিং মর্গ অ্যান্ড মরচুয়ারি ভবন নির্মাণ করা হবে ১টি। ৪তলা ভিতের ৪তলা অডিটোরিয়াম ভবন নির্মাণ করা হবে ১টি। ৩তলা ভিতবিশিষ্ট ৩তলা লন্ড্রি ভবন নির্মাণ করা হবে ১টি। ৪তলা ভিতবিশিষ্ট ৪তলা মসজিদ ভবন নির্মাণ করা হবে ১টি। ৫তলা ভিতবিশিষ্ট ৫তলা আবাসিক ভবন নির্মাণ করা হবে ৪টি। এছাড়া, মেডিক্যাল ও অফিস যন্ত্রপাতি এবং আসবাবপত্র সংগ্রহ করা হবে।
অধ্যাপক মুস্তাক আহমেদ ভুঁইয়া
সুনামগঞ্জ মেডিকেল কলেজ ও হাসপাতালের মোট ২৯টি ভবন নির্মাণ করা হবে। এর ভেতরে থাকবে খেলার মাঠ ও পুকুর। ইতোমধ্যে ৩৫ একর জমি অধিগ্রহণ করা হয়েছে। সুনামগঞ্জ মেডিকেল কলেজ ও হাসপাতালের জন্য নির্মাণ করা হবে একটি হাসপাতাল ভবন, একটি একাডেমিক ভবন, একটি করে ছাত্র ও ছাত্রীনিবাস, একটি করে পুরুষ ও মহিলা ইন্টার্ন চিকিৎসক ডরমেটরি, অবিবাহিত পুরুষ ও মহিলা চিকিৎসকদের জন্য একটি করে আবাসিক ভবন, স্টাফ নার্স ডরমেটরি, জরুরি সেবায় নিয়োজিত পুরুষ ও নারী কর্মচারীদের জন্য একটি করে ভবন, একটি নার্সিং কলেজ ভবন, নার্সিং শিক্ষার্থীনিবাস একটি, একটি মর্গ, ব্যায়ামাগার, মসজিদ, বিদ্যুত সাব স্টেশন, কাপড় ধোয়ার জন্য লন্ড্রি, অধ্যক্ষ ও পরিচালকের বাসভবন, বিভিন্ন আয়তনের ৬টি আবাসিক ভবন, পাবলিক টয়লেট, মেডিকেল বর্জ্য ব্যবস্থাপনা ভবন, স্যুয়ারেজ বর্জ্য ব্যবস্থাপনা ভবন। হাসপাতাল ভবন ও একাডেমিক ভবনের মধ্যে একটি লিংক করিডোর স্থাপন করা হবে।
গাজী তেহসিল

গাজী তেহসিল একটি তেহসিল যা পাকিস্তানের খাইবার পাখতুনখোয়ার হরিপুর জেলায় অবস্থিত। এই তেহসিলের প্রধান কার্যালয় গাজীর শহরে অবস্থিত, এটি ৮ টি ইউনিয়ন কাউন্সিলে উপবিভাগে বিভক্ত,গাজীর সহকারী কমিশনার হচ্ছে মুহাম্মদ সুজন ভিস্ত্রো।
গণপ্রজাতন্ত্রী চীনের রাজনীতি

গণপ্রজাতন্ত্রী চীনের রাজনীতি সমাজতান্ত্রিক রাষ্ট্র কাঠামোতে একটি একক কম্যুনিস্ট পার্টি অব চায়না দ্বারা পরিচালিত হয়, যার নেতৃত্বে রয়েছে দলটির সাধারণ সম্পাদক। গণপ্রজাতন্ত্রী চীনের অভ্যন্তরে রাজ্যক্ষমতা থাকে কম্যুনিস্ট পার্টি, মন্ত্রি পরিষদ ও তাদের প্রাদেশিক ও স্থানীয় প্রতিনিধিদের হাতে। কম্যুনিস্ট পার্টি অব চায়না ব্যবহার করে মতভেদ যাচাই ও সামাল দেয়। ২০১৩ সালে শি-লি প্রশাসন কর্তৃক ডকুমেন্ট নং ৯ প্রচারিত হয়, যাতে করে কম্যুনিস্ট পার্টির সর্বোচ্চ নেতৃত্ব পাশ্চাত্য প্রভাবে ঝুঁকির মুখে না পড়ে। গণপ্রজাতন্ত্রী চীন মূল চীন, হেইনান দ্বীপ, হংকং, মাকাও ও অন্যান্য কিছু দক্ষিণ চীন সমুদ্রের দ্বীপপুঞ্জের নিয়ন্ত্রণ করে।
প্রতিটি স্থানীয় ব্যুরো অথবা অফিস স্থানীয় নেতার সমান কর্তৃত্বে থাকে। জনগণের কনগ্রেস সদস্য ভোটের মাধ্যমে নির্বাচিত হয়। এদের দায়িত্ব হচ্ছে স্থানীয় সরকারকে নজরে রাখা এবং প্রাদেশিক মহাসভার সদস্য নির্বাচন করা। অন্যদিকে প্রাদেশিক জনসভার কনগ্রেসরা জাতীয় কনগ্রেসের সদস্য নির্বাচন করে, যেটি প্রতিবছর মার্চে বেইজিঙে অনুষ্ঠিত হয়। ক্ষমতায় থাকা কম্যুনিস্ট পার্টি প্রতিটা ক্ষেত্রেই বেশ বড় ভূমিকা পালন করে থাকে।
চীনের রাষ্ট্রপতি নামেমাত্র রাষ্ট্রের প্রধান। চীনের প্রধানমন্ত্রী হলেন সরকারপ্রধান, যিনি চারজন ভাইস প্রধানমন্ত্রী, মন্ত্রণালয় ও কমিশন প্রধান দ্বারা গঠিত স্টেট কাউন্সিলের সভাপতিত্ব করেন। একদলীয় রাষ্ট্র হিসেবে কম্যুনিস্ট পার্টি অব চায়নার সাধারণ সম্পাদকের হাতেই থাকে প্রকৃত ক্ষমতা ও কর্তৃত্ব।
কম্যুনিস্ট পার্টি অব চায়নার ৮.৯ কোটি সদস্য সরকারকে ডোমিনেট করে থাকে। উদারীকরণের সময়ে, সাংগঠনিক দলগঠনের বাইরে সাধারণ মানুষ ও অন্যান্য গ্রুপের প্রভাব বেড়ে যায়। কমান্ড ইকোনমির অধীনে, প্রত্যাকটি রাষ্ট্র-চালিত এন্টারপ্রাইজেই পার্টি কমিটি থাকা বাধ্যতামূলক ছিলো। বাজার অর্থনিতির শুরু মানে হচ্ছে, এখন এমন অনেক অর্থনৈতিক প্রতিষ্ঠান রয়েছে যেখানে রাষ্ট্রের ক্ষমতা সীমিত বা একেবারেই নেই।
তবুও সমস্ত সরকারি প্রতিষ্ঠানে পরিচালনার ক্ষেত্রে পার্টি কমিটির গুরুত্বপূর্ণ ও উল্লেখযোগ্য ভূমিকা রয়েছে। কেন্দ্রীয় সরকারের অপিস ও শহরের অর্থনৈতিক, শৈল্পিক ও সাংস্কৃতিক সেটিংসে কেন্দ্রীয় পার্টির শক্ত নিয়ন্ত্রণ রয়েছে, প্রত্যন্ত অঞ্চলে যে নিয়ন্ত্রণ স্বাভাবিকভাবেই তুলনামূলক কম। সিপিসি এর সবচেয়ে গুরুত্বপূর্ণ দায়িত্ব্ব বিবেচনা করা হয় কর্মিবৃন্দ নির্বাচন ও পদোন্নতি করা। তারা এও দেখে যে যাতে পার্টি ও রাষ্ট্রের নীতি মেনে চলা যায়, যাতে সাধারণ মানুষ বা পার্টির বাইরের লোক স্বায়ত্তশাসিত সংগঠন গড়ে তুলতে না পারে, যা পার্টির শাসনকে হুমকির মুখে ফেলতে পারে।
সাংবিধানিকভাবে পার্টির সর্বোচ্চ অংশ হলো পার্টি কংগ্রেস। এ পার্টি কেন্দ্রীয় কমিটি নির্বাচন করে এবং কেন্দ্রীয় কমিটির হাতেই ন্যস্ত থাকে প্রাথমিক ক্ষমতা।
কমিউনিস্ট পার্টির ক্ষমতার প্রাথমিক অঙ্গ:
রাষ্ট্রীয় ক্ষমতার প্রাথমিক অঙ্গ হলো ন্যাশনাল পিপলস কনগ্রেস বা এনপিসি, রাষ্ট্রপতি এবং রাজ্য পরিষদ। রাজ্য পরিষদের সদস্যবৃন্দের মধ্যে একজন প্রধান, অনির্দিষ্ট সংখ্যক সহকারী প্রধান (বর্তমানে ৪), ৫ জন উপদেষ্টা এবং ২৯ জন মন্ত্রি ও রাজ্য পরিষদ কমিশনের প্রধান রয়েছে। ১৯৮০-এর দশকে দল ও রাজ্যের কার্যপ্রক্রিয়া আলাদা করার একটি প্রচেষ্টা করা হয়েছিলো। ১৯৯০ এর দশকে এসে যা ব্যর্থতায় পর্যাবসিত হয়।
সৈয়দা আসিফা আশরাফী পাপিয়া

সৈয়দা আসিফা আশরাফী পাপিয়া (জন্ম: ১ মার্চ ১৯৬৭) বাংলাদেশের একজন আইনজীবী, রাজনীতিবিদ ও সাবেক সাংসদ। যিনি নবম জাতীয় সংসদের সংরক্ষিত নারী আসন-৪১ থেকে নির্বাচিত জাতীয় সংসদ সদস্য। তিনি বাংলাদেশ জাতীয়তাবাদী দল একজন কেন্দ্রীয় নেতা।
সৈয়দা আশিফা আশরাফী পাপিয়ার জন্ম ১লা মার্চ ১৯৬৭ সালে পূর্ব পাকিস্তানের নীলফামারীর ডোমারে (বর্তমান বাংলাদেশ)। তবে তার বাবার পৈত্রিক বাড়ি নাটোরের লালপুর উপজেলার গোপালপুরে। বাবা ছিলেন বিএডিসির এগ্রিকালচার অফিসার। বাবার চাকরির সুবাদে উত্তরাঞ্চলের বিভিন্ন জেলায় কেটেছে শৈশব। বিএডিসি থেকে বাবা ঠাকুরগাঁও সুগার মিলে বদলি হলে তিনি সেখানে একটি স্কুলে ৯ মাস পড়াশোনা করেন তিনি। পরে নর্থবেঙ্গল সুগার মিলে বদলি হলে ১৯৭৪ সালে নর্থবেঙ্গল সুগারবেঙ্গল হাইস্কুলে ভর্তি হন। ওই স্কুলেই এসএসসি পর্যন্ত পড়াশোনা করেন। ১৯৮৩ সালে এসএসসি পাস করেন ভর্তি হন গোপালপুর কলেজে। ১৯৮৬ সালে এইচএসসি পাস করে ভর্তি হন রাজশাহী বিশ্ববিদ্যালয়ের প্রথমে সমাজ বিজ্ঞান বিভাগে ও পরে ভর্তি হন আইন বিভাগে। উঠেন তাপসী হলে।
স্কুলজীবনেই ছাত্রদলের প্রাথমিক সদস্য হন। ১৯৮৬ সালে রাজশাহী বিশ্ববিদ্যালয়ের তাপসী হল ছাত্রদলের সভাপতি নির্বাচিত হন। ১৯৮৭ সালে রাজশাহী বিশ্ববিদ্যালয়ের তাপসী হলের ভিপি নির্বাচিত হন। ১৯৮৯ সালে দ্বিতীয়বার তাপসী হলের ভিপি নির্বাচিত হন। ১৯৯৪ সালে বিয়ের পর সংসার সামলানোর পাশাপাশি চাঁপাইনবাবগঞ্জ জেলা বারে পেশা জীবন শুরু করেন। ১৯৯৬ সালে বিএনপি মহিলা দলের আহবায়ক কমিটির সদস্য নির্বাচিত হন। ২০০৯ সালে ঢাকা বারে প্র্যাকটিস শুরু করেন। ঐ বছরই বাংলাদেশ জাতীয়তাবাদী দল জাতীয় নির্বাহী কমিটির সদস্য হন। একইসঙ্গে চাঁপাই নবাবগঞ্জ জেলা বিএনপির সাধারণ সম্পাদকের দায়িত্ব পান। ওই বছরই নবম জাতীয় সংসদের সংরক্ষিত নারী আসনে এমপি নির্বাচিত হন।
পাপিয়া’র স্বামী হারুনুর রশীদ একজন রাজনীতিবিদ। তিনি বিএনপির যুগ্ম মহাসচিব এবং একাদশ জাতীয় সংসদে নির্বাচিত একজন সংসদ সদস্য। তাদের তিন সন্তান যথাক্রমে নিশাত সাদিয়া রশিদ (সূচনা), রিফাত রশিদ (অনন্যা), রুবাইয়াৎ ইবনে হারুন।
অসীম ধারা

যেই ধারার পদসংখ্যা অসীম, সেই ধারাকে অসীম ধারা (Infinite Series) বলে। সসীম ধারায় পদসংখ্যার সীমা (Limit) থাকে, কিন্তু অসীম ধারায় পদের সংখ্যা সীমিত নয়। এটি যত বৃদ্ধি করা হয় ততই বৃদ্ধি পায়। মূলত, অসীম ধারার শুরু আছে, কিন্তু শেষ নেই।
যেমন :
formula_1
formula_2
ইত্যাদি
অসীম ধারা দুই প্রকার :
ঘ
যেসব অসীম ধারায় পরপর দুইটি পদের অন্তর বা বিয়োগফল সমান, সেসব ধারাকে সমান্তর অসীম ধারা বলে।
যেমন:
formula_3
formula_4
সমান্তর অসীম ধারাটি যদি formula_5 হয়
তাহলে এর
প্রথম পদ formula_6
সাধারণ অন্তর formula_7
সুতরাং,n তম পদ = a+(n-1)d
সমান্তর অসীম ধারাটি যদিformula_5হয়
তাহলে এর
প্রথম পদformula_6
সাধারণ অন্তরformula_7
সুতরাং, প্রথম n সংখ্যক পদের সমষ্টি =
formula_11
সমান্তর অসীম ধারার একটি চমকপ্রদ বৈশিষ্ট্য হচ্ছে প্রতিটি পদকেই সূচকীকরণ করা যায়।যেমন প্রতিটি পদের মধ্যে 1 সূচক নিলে তা আগের মতোই থাকে,2 সূচক নিলে প্রতিটি পদ বর্গ হয়,3 সূচক নিলে প্রতিটি পদ ঘন হয়।
যদি সমান্তর অসীম ধারাটি formula_12হয়, তাহলে 1 সূচক নিয়ে আমরা পাই, formula_12অর্থাৎ ধারার কোনো পরিবর্তন হয়নি।
এই ধারার n পদ পর্যন্ত সমষ্টি হবে,
formula_14
যদি সমান্তর অসীম ধারাটি formula_15 হয়,তাহলে 2 সূচক নিয়ে আমরা নতুন একটি ধারা পাই যা হলো:
formula_16
এইরকম যেই ধারায় প্রতিটি পদ বর্গাকারে থাকে সেই ধারার n পদ পর্যন্ত সমষ্টি=
formula_17
যদি সমান্তর অসীম ধারাটি 1+2+3+4+...হয়,তাহলে 3 সূচক নিয়ে আমরা নতুন একটি ধারা পাই যা হলো:
formula_18
এইরকম যেই ধারায় প্রতিটি পদ ঘনাকারে থাকে সেই ধারার n পদ পর্যন্ত সমষ্টি=
formula_19
গুণোত্তর ধারা (Geometric Series): কোনো ধারার যেকোনো পদ ও তার পূর্ববর্তী পদের অনুপাত (ভাগফল) সমান হলে তাকে গুণোত্তর ধারা বলা হয়।
যেমন: formula_20
এই ধারাটির যেকোনো পদকে তার পূর্ববর্তী পদ দ্বারা ভাগ করলে সমান মান পাওয়া যায় অর্থাৎ formula_21 এভাবে পরবর্তী মানের ক্ষেত্রেও সমান মান পাওয়া যাবে।
গুণোত্তর ধারার সাধারণ পদ:
উদাহরণ: formula_22 .ধারাটির 5তম পদ কত?
সমাধান: ধারাটির প্রথম পদ formula_23 , সাধারণ অনুপাত, formula_24
formula_25 ধারাটি একটি গুণোত্তর ধারা
আমরা জানি, গুণোত্তর ধারার n তম পদformula_26
formula_25 ধারাটির 5তম পদ formula_28
গুণোত্তর ধারার সমষ্টি:
মনেকরি, গুণোত্তর ধারার প্রথম পদ a, সাধারণ অনুপাত r এবং পদ সংখ্যা n. যদি n সংখ্যক পদের সমষ্টি formula_29 হয় অর্থাৎ formula_30 হলে,
formula_31 যখন formula_32
অথবা,
formula_33 যখন formula_34
উদাহরণ: 8 + 16 + 32 + ... + 512 ধারাটির সমষ্টি কত?
সমাধান: প্রদত্ত ধারাটির প্রথম পদ a =8, সাধারণ অনুপাত,formula_35
formula_25 ধারাটি একটি গুণোত্তর ধারা
মনেকরি, ধারাটির n তম পদ=512
আমরা জানি, ধারার nতম পদ formula_26
formula_38 formula_39
বা, formula_40
বা,formula_41
বা, formula_42
বা, formula_43
বা,formula_44
বা, formula_45
formula_46
সুতরাং ধারাটির সমষ্টিformula_47যখন formula_34
formula_49
কনভার্জেন্ট সিরিজ:
যেসব অসীম ধারার সকল পদের সমষ্টি একটি নির্দিষ্ট সংখ্যাকে নির্দেশ করে,তাকে কনভার্জেন্ট সিরিজ বলে।
ডাইভার্জেন্ট সিরিজ:
যেসব অসীম ধারার বিভিন্ন পদের সমষ্টি বিভিন্ন সময় বিভিন্ন সংখ্যা হয়,তাকে ডাইভার্জেন্ট সিরিজ বলে।
গুণোত্তর ধারার অসীমতক সমষ্টি:
কোনো গুণোত্তর ধারার অসীম পদ পর্যন্ত সমষ্টিকে অসীমতক সমষ্টি বলে। মূলত, যেসব গুণোত্তর ধারা কনভার্জেন্ট সিরিজ এর মধ্যে পড়ে তাদেরই অসীমতক সমষ্টি থাকে।
যদি নিম্নোক্ত শর্তটি কোনো গুণোত্তর ধারা মেনে চলে তবে তার অসীমতক সমষ্টি থাকবে,
এবং অসীমতক সমষ্টিটি হবে,
S= a/(1-r)
সেবা ওয়েস্টার্ন

সেবা ওয়েস্টার্ন সিরিজ সেবা প্রকাশনী থেকে প্রকাশিত একটি জনপ্রিয় সিরিজ। সিরিজের যাত্রা শুরু ১৯৮৩ খ্রিষ্টাব্দে "আলেয়ার পিছে" বইটির মাধ্যমে। । লেখক ছিলেন কাজী মাহবুব হোসেন। পরবর্তীতে রওশন জামিল, শওকত হোসেন সহ আরো অনেকে এই সিরিজ এগিয়ে নিয়ে যান। এই সিরিজের বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর। কাউবয়, আউটল, র‍্যাঞ্চ, পাঞ্চার, নেস্টর সহ অনেক নতুন বিষয়ের সাথে বাঙালি পাঠকদের পরিচয় করিয়ে দেয় এই সিরিজ।
সেবা প্রকাশনী থেকে প্রকাশিত বইসমূহের তালিকা:
পাঁশকুড়া পূর্ব বিধানসভা কেন্দ্র

পাঁশকুড়া পূর্ব (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৪ নং পাঁশকুড়া পূর্ব বিধানসভা কেন্দ্রটি কোলাঘাট সমষ্টি উন্নয়ন ব্লক এর অন্তর্গত। 
পাঁশকুড়া পূর্ব বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
 
 
 
 
২০০৬ সালের বিধানসভা নির্বাচনে, সিপিআই (এম) এর অমিয় কুমার সাহু পাঁশকুড়া ইস্ট কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বিপ্লব রায় চৌধুরীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের প্রার্থী বিপ্লব রায়চৌধুরী এবং ১৯৯৬ সালে কংগ্রেস প্রার্থী বিপ্লব রায়চৌধুরী সিপিআই (এম) এর শিশির সরকারকে পরাজিত করেন। সিপিআই (এম) এর শিশির সরকার ১৯৯১ সালে কংগ্রেসের বিপ্লব রায় চৌধুরীকে পরাজিত করেন। সিপিআই (এম) এর শিবরাম বসু ১৯৮৭ সালে কংগ্রেসের রবীন্দ্র বাগকে পরাজিত করেন। নির্দল/জনতা পার্টির স্বদেশ রঞ্জন মাজি ১৯৮২ সালে 
আইসিএস এর বিপ্লব রায় চৌধুরীকে পরাজিত এবং ১৯৭৭ সালে ফরওয়ার্ড ব্লকের অধীর কুমার চট্টোপাধ্যায়কে পরাজিত করেন।
সিপিআইয়ের গীতা মুখার্জি ১৯৭২, ১৯৭১, ১৯৬৯ এবং ১৯৬৭ সালে পাঁশকুড়া ইস্ট কেন্দ্র থেকে জয়ী হন, ১৯৭২ সালে ফরোয়ার্ড ব্লকের অমর প্রসাদ চক্রবর্তীকে, ১৯৭১ সালে 
বাংলা কংগ্রেসের বীরভদ্র গৌরীকে, ১৯৬৯ সালে কংগ্রেসের শ্যামদাস ভট্টাচার্যকে এবং ১৯৬৭ সালে কংগ্রেসের সতীশ চন্দ্র সামন্তকে পরাজিত করেন। ১৯৬২ এবং ১৯৫৭ সালে কংগ্রেসের রজানী কান্ত প্রামাণিক জয়ী হন। ১৯৫১ সালে স্বাধীনভারতের প্রথম নির্বাচনে, পাঁশকুড়া কেন্দ্রে দুইটি আসন ছিল ১. পাঁশকুড়া নর্থ ২. পাঁশকুড়া সাউথ। কংগ্রেসের রজনীকান্ত প্রামাণিক পাঁশকুড়া নর্থ থেকে জয়ী হন, কংগ্রেসের শ্যামা ভট্টাচার্য পাঁশকুড়া সাউথ থেকে জয়ী হন।
বাগবাজার সার্বজনীন দুর্গাপূজা

বাগবাজার সার্বজনীন পশ্চিমবঙ্গের কলকাতার একটি বিখ্যাত সার্বজনীন শারদীয়া দুর্গাপূজা মণ্ডপ। এই পূজার সাথে নেতাজী সুভাষ চন্দ্র বসুর স্মৃতি বিজড়িত রয়েছে। উত্তর কলকাতার বাগবাজার অঞ্চলে প্রতিষ্ঠিত শতবর্ষ প্রাচীন এই সার্বজনীন দুর্গাপূজাটি কলকাতার তথা পশ্চিমবঙ্গের সাবেকি পূজাগুলির মধ্যে একেবারে প্রথম সারিতে থাকে। বাংলার প্রাচীন রীতি অনুযায়ী নির্মিত প্রতিমা বাগবাজার সার্বজনীনকে এক অন্যমাত্রা দিয়েছে যে কারণে বাগবাজার সার্বজনীন দর্শনার্থী ও পুণ্যার্থীদের আকর্ষণের কেন্দ্রবিন্দুতে থাকে।
বাগবাজার সার্বজনীনের পুজোর সূচনা ঘটে ১৯১৯ সালে৷ এই পুজো শুরু হয়েছিলো স্থানীয় নেবুবাগান লেন ও বাগবাজার স্ট্রিটের মোড়ে ৫৫ নম্বর বাগবাজার স্ট্রিটে । তখন এই বারোয়ারী পূজার নাম ছিল "‘নেবুবাগান বারোয়ারি দুর্গা পুজো’"। এখানেই কয়েক বছর পুজো হয়। ১৯২৪ সালে পুজোটি সরে যায় বাগবাজার স্ট্রিট ও পশুপতি বোস লেনের মোড়ে। পরের বছর ফের সরে যায় কাঁটাপুকুরে। ১৯২৭ সালেও স্থানান্তরিত হয় এই পুজো। ১৯২৭ সালে দুর্গাপুজো হয়েছিল বাগবাজার কালীমন্দিরে।
১৯৩০ সালে বিখ্যাত আইনজীবী তথা তৎকালীন কলকাতা পুরসভার অল্ডারম্য‌ান দুর্গাচরণ বন্দ্যোপাধ্যায়ের প্রচেষ্টায় বাগবাজার সার্বজনীন দুর্গাপূজাটি বর্তমান চেহারা পায়। নাম হয় ‘"বাগবাজার সার্বজনীন দুর্গোৎসব ও প্রদর্শনী"’। তারই উদ্য‌োগে বাগবাজার সার্বজনীন দুর্গাপুজো উঠে আসে কর্পোরেশনের মাঠে। তৎকালীন মেয়র সুভাষচন্দ্র বসু সানন্দে এই অনুমতি দেন। শুধু পুরসভার মাঠ ব্য‌বহার করতে দিয়েছিলেন তা-ই নয়, কলকাতা পুরসভা তখন বাগবাজারের এই পুজোয় চাঁদাও দিত। দুর্গাচরণের উদ্য‌োগে এই পুজোর সঙ্গে যুক্ত হয় দেশীয় শিল্প সম্পর্কিত একটি পূর্ণাঙ্গ প্রদর্শনী। সেখানে দেশীয় উদ্য‌োগগুলিকে আমন্ত্রণ করে জায়গা দেওয়া হত। ২০১৮ সালে এই পূজাটি শতবর্ষে পা দিয়েছে।
১৯৩৬ সালে এই পুজোর সভাপতি হয়েছিলেন সুভাষচন্দ্র বসু। এছাড়াও বিভিন্ন সময়ে বহু প্রথিতযশা ব্যক্তিদের নাম বাগবাজারের পুজোর সঙ্গে জড়িয়েছে। যাঁদের মধ্যে ছিলেন আচার্য প্রফুল্লচন্দ্র রায়, স্যার হরিশঙ্কর পাল ছিলেন অন্যতম।
বাগবাজার সার্বজনীনের দূর্গা প্রতিমার চোখ দুটি পটল চেরা অর্থাৎ বড়ো হয়ে থাকে । সুবিশাল প্রতিমায় সাবেকিয়ানার ছোঁয়া সুস্পষ্ট । মায়ের মুখটি অপূর্ব সুন্দর । পূজোর শুরু থেকেই অষ্টমী দিন ' বীরাষ্টমী ব্রত ' পালিত হয়ে চলেছে । ওই দিন লাঠি খেলা, শরীর চর্চার প্রদর্শনী হয়ে থাকে । পূজোয় মাকে খিচুড়ি ভোগ দেওয়া হয় ।
২০১৮ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুন ২০১৮-এ অনুষ্ঠিত হয়।
গাদোয়ার সিং সাহোটা

গাদোয়ার সিং সাহোটা (জন্ম ডিসেম্বর ৮, ১৯৫৪) একজন কানাডিয়ান আদা-অবসরপ্রাপ্ত পেশাদার কুস্তিগির, তিনি গামা সিং এবং গ্রেট গামা নামে পরিচিত। তিনি বর্তমানে ইমপ্যাক্ট রেসলিং এর সাথে যুক্ত আছেন। সাহোটা ১৯৭০ থেকে ১৯৮০ সাল পর্যন্ত স্টু হার্ট এর স্টাম্পড রেসলিং এ খলনায়কদের মধ্যে মূল আকর্ষণ ছিলেন।সাহোটা আন্তর্জাতিক অঙ্গনে জাপান, দক্ষিণ আফ্রিকা, জার্মানি, কুয়েত, দুবাই, ওমান, অস্ট্রেলিয়া, মার্কিন যুক্তরাষ্ট্র এবং ক্যারাবীয়তে কুস্তি লড়েছেন। তিনি ওয়ার্ল্ড রেসলিং ফেডারেশন (ডাব্লিউডাব্লিউএফ) এর জন্য বিক্ষিপ্তভাবে কাজ করেছেন এবং ভিন্স ম্যাকম্যান এর সাথে ওভারসিস টুর এ কাজ করেছেন ১৯৮০-৮৬ সাল পর্যন্ত।তার বাতিজা ডাব্লিউডাব্লিউই চ্যাম্পিয়ন জিন্দর মহল।
১৯৬৩ সালে তার বাবা পরিবারের সাথে ভারত থেকে কানাডা এসেছিলেন। সাহোটা মেরিট ব্রিটিশ স্কুলে পড়াশোনা করেছেন।
১৯৭০ সালের শুরুতে সাহোটার পারসেক এর সাথে পরিচয় হয়, পারসেক এমেচার রেসলিং এ সাহোটার দক্ষতা দেখেন এবং সাহোটাকে পেশাদারি কুস্তির প্রশিক্ষণ দিতে রাজি হোন। ৬ মাস প্রশিক্ষণ দেওয়ার পর পারসেক তাকে স্টাম্পড রেসলিং এর কর্ণদার স্টু হার্ট এর কাছে যেতে বলেন। সাহোটা এর পর স্টু হার্ট এর সাথে দেখা করেন এবং ১৯৭৩ সালে স্টাম্পড রেসলিং এ আত্মপ্রকাশ করেন। তিনি প্রথমে তার নিজের নামে কুস্তি লড়তেন, কিন্তু ১৯৭৪ সালে "গ্রেট গামা" নামে কুস্তি লড়া শুরু করেন।
আনন্দপুর, কলকাতা

আনন্দপুর হল পূর্ব কলকাতার একটি অঞ্চল।
আনন্দপুর থানা কলকাতা পুলিশের পূর্ব বিভাগের অন্তর্গত। এই থানার ঠিকানা ৭৫৭ মাদুরদহ, হোসেনপুর, কলকাতা – ৭০০১০৭ এবং এর এক্তিয়ারভুক্ত এলাকার সীমানা নিম্নরূপ: 
আনন্দপুরের আরবানা হল সাতটি টাওয়ারযুক্ত একটি আবাসন প্রকল্প। এই প্রকল্পে ১,১৭০টি রেসিডেন্সিয়াল অ্যাপার্টমেন্ট রয়েছে। কলকাতার দ্বিতীয় উচ্চতম এই টাওয়ারগুলি ইস্টার্ন মেট্রোপলিটান বাইপাসের রুবি মোড় থেকে ৭০০ মিটার দূরে অবস্থিত।
আনন্দপুরের ক্যালকাটা ইন্টারন্যাশানাল স্কুল হল একটি ইংরেজি-মাধ্যম সহশিক্ষা-মূল আন্তর্জাতিক বিদ্যালয়। এটি ইন্টারন্যাশানাল ব্যাকালরিয়েট কর্তৃক অনুমোদিত। স্থানীয় ও প্রবাসী উভয় প্রকারের ছাত্রছাত্রীরাই এই স্কুলে পড়াশোনা করে। ১৯৫৩ সালে কলকাতার লি রোডে এই স্কুলটি স্থাপিত হয়েছিল। পরে ২০০৬ সালে এটি স্থানান্তরিত হয় আনন্দপুরে।
আনন্দপুরে ২০০১ সালে কল্যাণ ভারতী ট্রাস্ট দ্য হেরিটেজ স্কুল প্রতিষ্ঠা করে। এই স্কুলটি কাউন্সিল ফর দি ইন্ডিয়ান স্কুল সার্টিফিকেট এক্সামিনেশনস (সিআইএসই), আইবি ডিপ্লোমা প্রোগ্রাম ও ইন্টারন্যাশানাল জেনারেল সার্টিফিকেট অফ সেকেন্ডারি এডুকেশন (আইজিসিএসই) কর্তৃক অনুমোদিত।
আনন্দপুরে ২০০১ সালে কল্যাণ ভারতী ট্রাস্ট হেরিটেজ ইনস্টিটিউট অফ টেকনোলজি প্রতিষ্ঠা করে। এটি মৌলানা আবুল কালাম আজাদ প্রযুক্তি বিশ্ববিদ্যালয় কর্তৃক অনুমোদিত একটি বেসরকারি ইঞ্জিনিয়ারিং কলেজ। এখানে বি.টেক., এম.টেক. ও এম.সি.এ. পাঠক্রমে পড়াশোনা চলে।
আনন্দপুরের ফর্টিস হাসপাতাল হল একটি ৪০০-শয্যাবিশিষ্ট সুপার স্পেশালিটি হাসপাতাল।
মেলান্দহ সরকারি কলেজ

মেলান্দহ সরকারি কলেজ জামালপুর জেলার মেলান্দহ উপজেলার একটি ঐতিহ্যবাহী সরকারি কলেজ। এই কলেজটি মেলান্দহ কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে ।
১৯৭২ সাল সদা স্বাধীনতা প্রাপ্ত দেশে স্বপ্নভরা চোখে এলাকার একদল স্বপ্নের কারিগর দেশ পুনর্গঠনে আত্মনিয়োগ করেছেন। গভীর দেশপ্রেম থেকে তারা অনুভব করেন সদ্য স্বাধীনতাপ্রাপ্ত এ দেশের সার্বিক উন্নয়নে যোগ্য নাগরিক হিসেবে গড়ে তুলতে উচ্চ শিক্ষার বিকল্প নেই। তৎকালে এ অঞ্চলে উচ্চশিক্ষার কোন সুযোগ ছিল না। স্বপ্রণোদিত আগ্রহী শিক্ষার্থীদের ছুটতে হতো দূরবর্তী শহর জামালপুর অথবা ময়মনসিংহে, ফলে স্বাদ ও সাধ্যের দোটানায় অনেকরই উচ্চ শিক্ষার স্বপ্ন অধরা থেকে যেত। এমতবস্থায় এলাকার উচ্চ শিক্ষা বিস্তারের এক মহান ব্রত নিয়ে ১৯৭২ সালে নাংলা ইউনিয়নের তৎকালীন চেয়ারম্যান জনহিতৈষী কর্মযোগী মোঃ আব্দুল হাই বাচ্চু মিঞার উদ্যোগে “মেলান্দহ মহাবিদ্যালয় ” নাম দিয়ে এ শিক্ষাপ্রতিষ্ঠানের যাত্রা শুরু হয়। বিশাল স্বপ্ন নিয়ে শুরু হওয়া আর পাঁচটা মহৎ প্রতিষ্ঠানের মতই এ মহাবিদ্যালয়েরও শুরুটা ছিল ছোট এবং সাদামাটা। নিজস্ব ক্যাম্পাস না থাকায় নিকটস্থ মেলান্দহ উমির উদ্দিন পাইলট উচ্চ বিদ্যালয়ের ভিতরের গুটিকতক কক্ষের সমন্বয়ে শুরু হয় এ কার্যক্রম। প্রতিষ্ঠাকালীন অধ্যক্ষ হিসাবে হাল ধরেন সর্বজন শ্রদ্ধেয় এলাকার বিশিষ্ট শিক্ষাবিদ রবিউল করিম আল-কাদরী। এভাবেই সৃষ্টির পর স্কুল ক্যাম্পাস শেয়ার করে এ শিক্ষাপ্রতিষ্ঠানটি পাড় করে তার সার্থক ৪টি বছর। কিছুদিন পর আর্থিক সংকট, আবার এগিয়ে আসেন সমাজহিতৈষীরা। এবার সহযোগিতার হাত বাড়ান নয়ানগর ইউনিয়ন পরিষদের তৎকালীন চেয়ারম্যান বিশিষ্ট গণ্যমান্য ব্যক্তিত্ব এম. এ গফুর। গফুর সাহেবের প্রচেষ্টায় এ কলেজটি হাই স্কুলের ক্যাম্পাস ছেড়ে খুঁজে পায় নিজস্ব ক্যাম্পাস, নিজেদের ঠিকানা। এ সময় বিশিষ্ট শিক্ষা অনুরাগী আলহাজ্ব আহম্মদ আলী সরকার ওরফে মেন্দু হাজী কলেজকে ১০ কাঠা জমি দান করেন, সেই দানকৃত জমির উপর “আদিপৈত” গ্রামে গড়ে উঠে আজকের মেলান্দহ সরকারি কলেজের নিজস্ব ক্যাম্পাস। শুরুতে পাঁচ শতাধিক শিক্ষার্থীদের জন্য টিনের একচালা তিনটি ক্লাসরুম ও একটি অফিস কক্ষ দিয়ে শুরু হলেও অচিরেই এম.এ গফুর সাহেব ৪০ হাজার টাকায় মেন্দু হাজীর নিকট থেকে আরো ৪ বিঘা জমি কিনে কলেজের কলেবর বৃদ্ধি করেন। টিনশেডের জায়গায় ধীরে ধীরে গড়ে উঠে নতুন ভবন, ইমারত, শুরু হয় এক নতুন কর্মব্যস্ততা। বাড়তে থাকে শিক্ষার্থীর সংখ্যা। শিক্ষকদের আন্তরিক প্রচেষ্টায় উজ্জ্বল থেকে উজ্জ্বলতর হতে থাকে ছাত্র-ছাত্রীদের পরীক্ষার ফলাফল। এখানকার ছাত্র-ছাত্রীরা পরবর্তী জীবনে অবদান রাখতে শুরু করেন সমাজের সকল স্তরে। দিকে দিকে ছড়িয়ে পড়ে মেলান্দহ কলেজের সুনাম। এরই ধারাবাহিকতায় পরবর্তীতে জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদ এর প্রত্যক্ষ ঘোষণার ফলশ্রুতিতে ১ জুলাই ১৯৮৭ খ্রিঃ তারিখ থেকে কলেজটি জাতীয়করণ করা হয়। শুরু হয় সরকারি মেলান্দহ কলেজের নতুন যাত্রা।
মেলান্দহ সরকারি কলেজটি ১৯৭২ সালে প্রতিষ্ঠিত । জাতীয় পার্টির স্থানীয় সংসদ সদস্য জনাব সফিকুল ইসলাম খোকার প্রচেষ্টায় তৎকালীন রাষ্ট্রপতি হুসেইন মুহম্মদ এরশাদের আমলে ১ জুলাই ১৯৮৭ তারিখ থেকে কলেজটি জাতীয়করণ করা হয় । শুরু হয় সরকারি মেলান্দহ কলেজের নতুন যাত্রা । সেই সময় কলেজটিতে ছাত্রছাত্রী ছিল অনেক । বর্তমানে কলেজটিতে উচ্চ মাধ্যমিক শ্রেণীতে বিজ্ঞান, মানবিক ও ব্যবসায় শিক্ষা শাখা চালু আছে, আরও চালু আছে ডিগ্রি (পাস) কোর্স ।
সুধারাম থানা

সুধারাম মডেল থানা বাংলাদেশের নোয়াখালী জেলার অন্তর্গত নোয়াখালী সদর উপজেলার একটি মডেল থানা।
১৮৬১ সালে সুধারাম থানা প্রতিষ্ঠিত হয়।
নোয়াখালী সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম সুধারাম মডেল থানার আওতাধীন।
রুমালি রুটি

রুমালি রুটি একধরনের পাতলা রুটি যার উৎপত্তি ভারতীয় উপমহাদেশে এবং বাংলাদেশ, ভারত ও পাকিস্তানের জনপ্রিয় একটি খাবার। এটা তন্দুরি খাবারের সংগে খাওয়া হয়। বাংলা সহ বিভিন্ন উত্তর ভারতীয় ভাষায় একে রুমালি রুটি বলা হয় কারণ এটা দেখতে রুমালের মতো পাতলা। পাঞ্জাবে এটা লম্বু রুটি বলা হয়। লম্বু মানে লম্বা। ক্যারিবীয় অঞ্চলে এটা দোস্তি রুটি নামে পরিচিত।
এই রুটি খুব পাতলা এবং রুমালের মত ভাঁজ করে পরিবেশন করা হয়। মুঘল সাম্রাজ্যকালে কাপড়ের মত বড় আকারে রুমালি রুটি পরিবেশন করা হতো। রুমালি রুটি তৈরিতে আটা ময়দা দুইই ব্যবহার করা হয় এবং কড়াই এর উত্তল অংশে শেঁকা হয়।
রুমালি রুটির একটা ধরন বান্নু এবং ওয়াজিরিস্তানের পার্শ্ববর্তী এলাকায় বড় আকারের পাস্তি বা পাওস্তি চাপ্পাটি যার অর্থ নরম চাপ্পাটি। পেন্ডা () নামক খাবারের অংশ হিসেবে পরিবেশন করা হয়। পাওস্তি কয়লা কিংবা কাঠের আগুনে প্রস্তুত করা হয়।
কোযো

কোযো সিনজার পর্বতের দক্ষিণে সিনজার জেলার একটি ইয়াজিদি গ্রাম। ২০১৪ সালে সেখানে আইএস কর্তৃক ইয়াজিদিদের ওপর চালানো গনহত্যার ফলে গ্রামটি আন্তর্জাতিকভাবে পরিচিতি লাভ করে।
কোজো সমগ্র সিনজার এলাকার মতই একটি বিতর্কিত এলাকা। ইরাকি সংবিধানের ১৪০তম অনুচ্ছেদ অনুযায়ী এই গ্রাম ও এর বাসিন্দাদের জন্য যেকোন সিন্ধান্ত গ্রহণ হবে গণভোটের মাধ্যমে। ২০০৩ সাল থেকে কোযো কুর্দি পেসমেরগা বাহিনীর দখলে থাকে, যারা ২০১৪ সালের ২রা আগস্ট গ্রাম থেকে পালিয়ে যায়। ৩রা আগস্ট ২০১৪ সালে আইএস পুরো গ্রামের ওপর নিয়ন্ত্রণ নিয়ে নেয় এবং ২০১৭ সালে ইরাকি বাহিনী ও ইয়াজিদি মিলিশিয়ারা গ্রামটি আইএস মুক্ত করে।
কোযোতে শুধুমাত্র ইয়াজিদিদের বসবাস, যাদের অধিকাংশই কৃষক।
ইয়াজিদি মানবাধিকার কর্মী নাদিয়া মুরাদ ও লামিয়া হাজী বাশার কোযোতে জন্মগ্রহণ করেছেন।
দাদপুর ইউনিয়ন, নোয়াখালী সদর

দাদপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
দাদপুর ইউনিয়নের আয়তন ১৪৭০ বর্গ কিলোমিটার। 
২০১১ সালের আদমশুমারি অনুয়ায়ী দাদপুর ইউনিয়নের জনসংখ্যা ৩০,২৮৮ জন।
নোয়াখালী সদর উপজেলার উত্তরাংশে দাদপুর ইউনিয়নের অবস্থান। এ ইউনিয়নের পশ্চিমে চর মটুয়া ইউনিয়ন, দক্ষিণে কালাদরপ ইউনিয়ন, পূর্বে এওজবালিয়া ইউনিয়ন ও নোয়ান্নই ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন ও ছয়ানী ইউনিয়ন অবস্থিত। 
দাদপুর ইউনিয়ন নোয়াখালী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী দাদপুর ইউনিয়নের স্বাক্ষরতার হার ৪৯%। এ ইউনিয়নে ২টি উচ্চ বিদ্যালয়, ২টি দাখিল মাদ্রাসা, ১৩টি সরকারি প্রাথমিক বিদ্যালয় রয়েছে।
কলেজ নোয়াখালী সদর উপজেলাধীন দাদপুর ইউনিয়নের পূর্ব হুগলী গ্রামে মা কলেজ আছে এবং পার্শ্ববর্তী পশ্চিমে চর মটুয়া ইউনিয়নে চর মটুয়া কলেজ ও পূর্বে নোয়ান্নই ইউনিয়নে বাঁধেরহাট আবদুল মালেক কলেজ আছে। 
মাধ্যমিক বিদ্যালয়
প্রাথমিক বিদ্যালয়
মাদ্রাসা
সাবেক সচিব, পল্লী উন্নয়ন ও সমবায় মন্ত্রণালয়,
বাংলাদেশ সচিবালয়, ঢাকা।
নোয়াখালী জেলা শহর থেকে ৯ কিলোমিটার পশ্চিমে দাদপুর ইউনিয়ন পরিষদ কমপ্লেক্স অবস্থিত।
জেলা জামে মসজিদ মোড়, মাইজদী থেকে সিএনজি যোগে দাদপুর বাজার (ইউপি কমপ্লেক্স) অথবা জেলা জামে মসজিদ মোড়, মাইজদী থেকে সিএনজি যোগে দত্ত বাড়ীর মোড় হয়ে নবীর দোকান, তারপর রিক্সা বা অটো রিক্সা হয়ে দাদপুর বাজার আসলেই ইউপি কমপ্লেক্স দেখা যাবে। 
খাল ও নদীর তালিকা 
হাট-বাজারের তালিকা
বর্তমান পরিষদ
নোয়ান্নই ইউনিয়ন

নোয়ান্নই বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার উত্তরাংশে নোয়ান্নই ইউনিয়নের অবস্থান। এ ইউনিয়নের পশ্চিমে দাদপুর ইউনিয়ন, দক্ষিণে এওজবালিয়া ইউনিয়ন, পূর্বে বিনোদপুর ইউনিয়ন ও কাদির হানিফ ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন অবস্থিত।
নোয়ান্নই ইউনিয়ন নোয়াখালী সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
এ ইউনিয়নে তিনটি মাধ্যমিক বিদ্যালয় (নোয়ান্নই ইউনিয়ন উচ্চ বিদ্যালয়, ইসলামগঞ্জ জনতা উচ্চ বিদ্যালয় ও শিবপুর মুসলিম হাই স্কুল) , একটি কলেজ [বাঁধেরহাট আবদুল মালেক উকিল ডিগ্রি (অনার্স) কলেজ], একটি ফাজিল মাদ্রাসা (গোরাপুর ইসলামিয়া ফাজিল মাদ্রাসা) রয়েছে।
বর্তমান চেয়ারম্যান মোঃ দিলদার হোসেন জুনায়েদ।
কাদির হানিফ ইউনিয়ন

কাদির হানিফ বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
কাদির হানিফ ইউনিয়নের আয়তন ১১.৭৩ বর্গ কিলোমিটার।
২০১১ সালের আদমশুমারি অনুযায়ী কাদির হানিফ ইউনিয়নের জনসংখ্যা ৩২,০৮৭ জন।
নোয়াখালী সদর উপজেলার উত্তরাংশে কাদির হানিফ ইউনিয়নের অবস্থান। এ ইউনিয়নের পূর্বে নোয়াখালী পৌরসভা, দক্ষিণে বিনোদপুর ইউনিয়ন, পশ্চিমে নোয়ান্নই ইউনিয়ন ও বেগমগঞ্জ উপজেলার রাজগঞ্জ ইউনিয়ন এবং উত্তরে বেগমগঞ্জ উপজেলার একলাশপুর ইউনিয়ন অবস্থিত।
কাদির হানিফ ইউনিয়ন নোয়াখালী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী কাদির হানিফ ইউনিয়নের স্বাক্ষরতার হার ৬৬.৪%। এ ইউনিয়নে ১টি কলেজ এবং ৫টি সরকারি প্রাথমিক বিদ্যালয় রয়েছে।
কলেজ
প্রাথমিক বিদ্যালয়
মুক্তিযোদ্ধা।
•মরহুম আবদুল সাত্তার ঠিকাদার
সাবেক সভাপতি, খলিল মুহাম্মদ ভূঁইয়া জামে মসজিদ।
জেলা শহরের মাইজদী চুইল্যার চা দোকান থেকে সিএনজি অথবা রিকশা যোগে ইউপি কমপ্লেক্সে আসা যায়।
খাল ও নদীর তালিকা
বর্তমান পরিষদ
প্রাক্তন চেয়ারম্যানগণের তালিকা
বিনোদপুর ইউনিয়ন, নোয়াখালী সদর

বিনোদপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
বিনোদপুর ইউনিয়নের আয়তন প্রায় ১১ বর্গ কিলোমিটার। 
২০১১ সালের আদমশুমারি অনুযায়ী বিনোদপুর ইউনিয়নের জনসংখ্যা ২০,২৪২ জন।
নোয়াখালী সদর উপজেলার উত্তরাংশে বিনোদপুর ইউনিয়নের অবস্থান। এ ইউনিয়নের পূর্বে নোয়াখালী পৌরসভা, উত্তরে কাদির হানিফ ইউনিয়ন, পশ্চিমে নোয়ান্নই ইউনিয়ন এবং দক্ষিণে এওজবালিয়া ইউনিয়ন ও নোয়াখালী ইউনিয়ন অবস্থিত।
বিনোদপুর ইউনিয়ন নোয়াখালী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বিনোদপুর ইউনিয়নের স্বাক্ষরতার হার ৫৮.৬%। এ ইউনিয়নে ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে।
মাধ্যমিক বিদ্যালয়
প্রাথমিক বিদ্যালয়
• হাজী সালাউদ্দীন শেখ মনি (দুর্নীতির টাকায় কোটিপতি)
• ফজলেহ এলাহী, সংসদ সদস্য (জাতীয় পার্টি)
• মোঃ শাহজাহান, সংসদ সদস্য (বি এন পি)
মাইজদী প্রধান সড়ক দত্তেরহাট মসজিদ থেকে প্রায় ৩ কিলোমিটার পশ্চিমে বিনোদপুর ইউনিয়ন পরিষদ অবস্থিত।
হাট-বাজারের তালিকা
বর্তমান পরিষদ
কর্মধারয় সমাস

যে সমাসে বিশেষণ বা বিশেষণভাবাপন্ন পদের সাথে বিশেষ্য বা বিশেষ্যভাবাপন্ন পদের সমাস হয় এবং পরপদের অর্থই প্রধানরূপে প্রতীয়মান হয়, তাকে কর্মধারয় সমাস বলে। যেমন: নীল যে পদ্ম= নীলপদ্ম, শান্ত অথচ শিষ্ট= শান্তশিষ্ট, কাঁচা অথচ মিঠা= কাঁচামিঠা, খাস যে মহল= খাসমহল, হেড যে মাস্টার= হেডমাস্টার, রক্ত যে চন্দন= রক্তচন্দন, যিনি গিন্নি তিনি মা= গিন্নিমা।
অনেক ব্যাকরণবিদ কর্মধারয় সমাসকে তৎপুরুষ সমাসের অন্তর্ভুক্ত বলে মনে করেন।
কর্মধারয় সমাস কয়েক প্রকার হতে পারে। যেমন:
যে কর্মধারয় সমাসে ব্যাসবাক্যের মধ্যপদের লোপ হয়, তাকে মধ্যপদলোপী কর্মধারয় সমাস বলে। যেমন: সিংহ চিহ্নিত আসন= সিংহাসন, সাহিত্য বিষয়ক সভা= সাহিত্যসভা, স্মৃতি রক্ষার্থে সৌধ= স্মৃতিসৌধ, ব্রাহ্মণ ধর্মীয় প্রধান পুরোহিত= ব্রাহ্মণ পুরোহিত, জগতের রক্ষাকারী ঈশ্বর= জগদীশ্বর, সূর্য উদয়কালীন মন্ত্র= সূর্যমন্ত্র, মৌ ভর্তি চাক= মৌচাক, গাছকদম= গাছে ফুটিত কদম, সন্ধিগীত= সন্ধি যোগঘটানো গীত, কাঁচকলা= কাঁচা অবস্থায় কলা, চিকিৎসাশাস্ত্র‌‌= চিকিৎসা বিষয়ক শাস্ত্র, ঘরজামাই= ঘর আশ্ৰিত জামাই, পল মিশ্রিত অন্ন= পলান্ন, হাসি মাখা মুখ= হাসিমুখ, বৌ পরিবেশন করা ভাত= বউভাত, মৌ সংগ্রহকারী মাছি= মৌমাছি, গাড়ি রাখার জন্য বারান্দা= গাড়িবারান্দা, মোম নির্মিত বাতি= মোমবাতি।
মাতৃদায় =মাতার মৃত্যু জনিত দায়
সাধারণ ধর্মবাচক পদের সাথে উপমান পদের যে সমাস হয় তাকে উপমান কর্মধারয় সমাস বলে। যেমন: ভ্রমরের ন্যায় কৃষ্ণ কেশ= ভ্রমরকৃষ্ণকেশ। এখানে 'ভ্রমর' উপমান ও 'কেশ' উপমেয় এবং 'কৃষ্ণত্ব' সাধারণ ধর্ম। (উপমান অর্থ তুলনীয় বস্তু। প্রত্যক্ষ কোনো বস্তুর সাথে পরোক্ষ কোনো বস্তুর তুলনা করলে প্রত্যক্ষ বস্তুটিকে বলা হয় উপমেয়, এবং যার সাথে তুলনা করা হয়েছে তাকে বলা হয় উপমান।)
এরূপ- তুষারের ন্যায় শুভ্র= তুষারশুভ্র, অরুণের ন্যায় রাঙা= অরুণরাঙা, রক্তের ন্যায় লাল= রক্তলাল, চন্দনের মতো স্নিগ্ধ= চন্দনস্নিগ্ধ।
উপমান কর্মধারয় সমাসে বিশেষ্য পদের সাথে বিশেষণের সমাস হয়। যেমন: “তুষার” হচ্ছে বিশেষ্য এবং “শুভ্র” হচ্ছে বিশেষণ। যদি দুটোই বিশেষ্য হয়ে যায়, তবে সেটি উপমিত কর্মধারয় সমাস হয়।
সাধারণ গুণের উল্লেখ না করে উপমেয় পদের সাথে উপমান পদের যে সমাস হয়, তাকে উপমিত কর্মধারয় সমাস বলে। এক্ষেত্রে সাধারণ গুণটি ব্যাসবাক্য বা সমস্তপদে থাকে না, বরং অনুমান করে নেওয়া হয়। এ সমাসে উপমেয় পদটি পূর্বে বসে। যেমন: মুখ চন্দ্রের ন্যায় = চন্দ্রমুখ, পুরুষ সিংহের ন্যায় = সিংহপুরুষ, আঁখি পদ্মের ন্যায় = পদ্মআঁখি, কর পল্লবের ন্যায় = করপল্লব, লোচন পলাশের ন্যায় = পলাশলোচন, অধর পল্লবের ন্যায় = অধরপল্লব, কপি ফুলের ন্যায় = ফুলকপি। চরন কমলের ন্যায় = চরনকমল
উপমান ও উপমেয়ের মধ্যে অভিন্নতা কল্পনা করা হলে রূপক কর্মধারয় সমাস হয়। এ সমাসে উপমান পদ পূর্বে বসে ও উপমেয় পদ পরে বসে এবং সমস্যমান পদে 'রূপ' অথবা 'ই' যোগ করে ব্যাসবাক্য গঠন করা হয়। যেমন: ক্রোধ রূপ অনল= ক্রোধানল, বিষাদ রূপ সিন্ধু= বিষাদসিন্ধু, মন রূপ মাঝি= মনমাঝি, সুখ রূপ সাগর= সুখসাগর, জ্ঞান রূপ বৃক্ষ = জ্ঞানবৃক্ষ, জীবন রূপ প্রদীপ= জীবনপ্রদীপ।
কখনো কখনো সর্বনাম, সংখ্যাবাচক শব্দ এবং উপসর্গ আগে বসে পরপদের সাথে কর্মধারয় সমাস গঠন করতে পারে। যেমন: কুকর্ম, যথাযোগ্য (অব্যয়), সেকাল, একাল (সর্বনাম), একজন, দোতলা (সংখ্যাবাচক শব্দ), বিকাল, সকাল, বিদেশ, বেসুর (উপসর্গ)।
গাভী বিত্তান্ত

গাভী বিত্তান্ত বাংলাদেশের প্রখ্যাত চিন্তাবিদ ও লেখক আহমদ ছফা রচিত একটি বাস্তবিক গভীর পর্যবেক্ষণে রচিত উপন্যাস। উপন্যাসটি ১৯৯৫ খ্রিস্টাব্দে ঢাকা থেকে প্রকাশিত হয়। "গাভী বিত্তান্ত" উপন্যাসে চিত্রায়িত হয়েছে একজন উপাচার্যের গোলামি আর বিশ্ববিদ্যালয়ে শিক্ষকদের লেজুড়বৃত্তিক রাজনীতির নোংরা কদর্য রূপ।
১৯৮৬ থেকে ১৯৯০ পর্যন্ত ঢাকা বিশ্ববিদ্যালয়ের উপাচার্য ছিলেন জৈবরসায়নের অধ্যাপক আবদুল মান্নান। ছাত্রদের গোলাগুলির মাঝখানে পড়লে ‘বিশেষ যোগ্যতায়’ নিয়োগ পাওয়া বিশ্ববিদ্যালয় উপাচার্যের গর্ভবতী গাভিটি নিহত হয়। সত্য এ ঘটনাকে উপজীব্য ধরে রচিত "গাভী বিত্তান্ত" উপন্যাসের প্রকাশ হয় ১৯৯৫ সালে। উপন্যাসের অনেক চরিত্রই পাঠকদের তাই চেনা-পরিচিত মনে হবে। কোনো বিশ্ববিদ্যালয়ের নাম উল্লেখ না করেই এ উপন্যাসে ছফা বলেন, 
রসায়নের অধ্যাপক মিয়া মোহাম্মদ আবু জুনায়েদ দেশের সেরা ও প্রাচীনতম বিশ্ববিদ্যালয়ের উপাচার্য নির্বাচিত হয়েছেন। রসায়ন বিভাগের সুন্দরী শিক্ষিকা দিলরুবা খানমের আকর্ষণে জুনায়েদ ডোরাকাটা দলের শিক্ষক রাজনীতিতে সক্রিয় হয়েছিলেন। পূর্ববর্তী উপাচার্যের উপর ক্ষোভবশত দিলরুবা খানম তাঁর নারীপ্রভাবকে কাজে লাগিয়ে জুনায়েদকে উপাচার্য প্যানেলে ঢুকিয়ে দেন। স্বৈরাচারী সরকারের অবাধ্য হবে না বলে রাষ্ট্রপতি (যিনি পদাধিকারবলে সকল বিশ্ববিদ্যালয়ের আচার্যও) জুনায়েককেই উপাচার্য নিয়োগ দেন। এই উপাচার্যের পদে আসীন হওয়ার পর জুনায়েদের চরিত্রের বিবর্তনকে ঘিরে আবর্তিত হয় উপন্যাসের কাহিনী।
ঠিকাদার শেখ তবারক আলী উপাচার্যকে হাতে রাখতে জুনায়েদের মনোবাসনা পূর্ণ করতে একটি দুর্লভজাতের গাভী কিনে দেন এবং ভিসির বাংলোতে শেখ তবারক আলী নিজ জামাতা বুয়েটপাস সিভিল ইঞ্জিনিয়ার আবেদ হোসেনকে দিয়ে গোয়ালঘর বানিয়ে দেন। পরবর্তীতে উপাচার্য আবু জুনায়েদের জীবন এবং বিশ্ববিদ্যালয়ের ভবিষ্যৎ সবটাই হয়ে পড়ে গোয়ালঘরকেন্দ্রিক। এই গোয়ালঘরকে রঙ্গমঞ্চ বানিয়ে আহমদ ছফা বিশ্ববিদ্যালয়গুলোর দৈন্যদশা এবং শিক্ষকরাজনীতির নোংরা বিভিন্ন দিক তুলে ধরেছেন।
বিশ্ববিদ্যালয়ের প্রেক্ষাপটে, বিশেষত বাংলাদেশের বিশ্ববিদ্যালয়গুলোর শিক্ষক রাজনীতির প্রেক্ষাপটে রচিত বাংলা ভাষার সবচেয়ে শক্তিশালী উপন্যাস হিসেবে গণ্য "গাভী বিত্তান্ত"। বিশ্ববিদ্যালয়ের নোংরা শিক্ষক রাজনীতির প্রসঙ্গ উঠলে "গাভী বিত্তান্ত"কে রেফারেন্স হিসেবে ব্যবহার করা হয়। ঢাকা বিশ্ববিদ্যালয়ের ২০১৮ খ্রিস্টাব্দের ১২ অক্টোবর গৃহীত 'ঘ' ইউনিটের ভর্তি পরীক্ষার ফলাফল প্রশ্ন ফাঁসের অভিযোগে বাতিল করে পুনরায় নেওয়ার দাবিতে আমরণ অনশনকারী প্রতিবাদ জানাতে আহমদ ছফার "গাভী বিত্তান্ত" বইটি পড়েছিলেন। পরবর্তীতে ফলাফল বাতিলকৃত এবং ১৬ই নভেম্বর ভর্তিপরীক্ষা পুনরায় গৃহীত হয়।
খাজা দু কোহ জেলা

খাজা দু কোহ () আফগানিস্তানের জওজান প্রদেশের একটি জেলা, যেটি কারাকুম মরুভূমিতে অবস্থিত। ভৌগোলিক অবস্থান অনুযায়ী জেলাটির পশ্চিমে ফারিয়াব প্রদেশ, উত্তরে খামিয়াব জেলা, পূর্বে মিনজাইক জেলা এবং দক্ষিণে শেবারঘান জেলা সীমানা রয়েছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৩,৯০০ জন এর মত। জেলাটির রাজধানী শহরের নাম হচ্ছে খাজা দু কোহ এবং যেটি জেলার দক্ষিণ অংশে অবস্থান করছে।